Den Vest-Sjællandske Avis, 1819-08-10
De Debatter, som ere blevne førte over Budget have ikke heller været frugtesløse; Budgettet blev af Kammeret voteret til 869 Mill., de Besparelser, som der har anbragt, beløbe sig i det Heele til 19,691000 Franker, nemlig 11,541000 Franker for Finance Ministeriet, 8 Millioner for Krigs-Ministeriet og 150000 Franker for Ministeriet for de udenlandske Anliggender. J hvor vigtige at disse Forhandlinger endog have været, som have tilveiebragt disse Besparelser, saa har man dog bemærket, at Publikum ikke har taget i Aar en saa levende Andeel deri, som i det foregaaende; man fandt Discussionerne for tørre og for langt trukne. Finance Ministeren Baron Louis har imidlertid været i en ubehagelig Stilling i Aar, da hans System er uafladelig bleven angrebet og hans Financeplan er saa stærkt modificeret i alle Punkter, at den er bleven saa godt som aldeles ukiendelig; man har endog deraf vildet formode, at Hr. Louis vilde nedlægge sin Post; men han har paa den anden Side mange Tilhængere imellem det Pariser Publikum, især iblandt Handelstanden, og den vedvarende Stigen af de offentlige Papirer udviser, at man sætter megen Tillid til hans Operationer. J den sidste Tidspunkt af Kammernes Session vakte forresten to Passager meest Publikums Opmærksomhed og Deeltagelse; først Justitsministeren mærkværdige Yttring ved Debatterne om de Forviistes Tilbagekaldelse, at de Personer, som havde voteret for Ludvig den 16des Henrettelse, skulde aldrig (jamais) faae Tilladelse at komme tilbage; over denne Udeladelse er anbragt ligesaamegen Spot som Dadel; man har endog forfærdiget og solgt Fruentimmer Hatte under Navnet: Jamais. – Kongen synes imidlertid ikke at deele sin Ministers strenge Sindelag, og Jndgangs=Døren til Fødelandet bliver deels opladt for den ene af de Proskriberede efter den anden, eller de faae i det mindste Lov efterhaanden til at nærme sig til den. - Den anden Sag, som giorde stor Opsigt, var en Yttring af Hr. Bignon, at han vidste en Hemmelighed, som vilde sætte de forrige Ministeres Administration i Skygge; men at han ikke fandt sig beføiet til at bekiendtgjøre den, indtil Begivenhederne giorde det aldeles nødvendigt, ikke heller var han at formaae, paa Ministernes Opfordring, til at rykke frem med den; imidlertid spændte han det Parisiske Publikums Nysgierrighed i en høi Grad, og Forhaanelser regnede ned paa ham fra alle Sider, da han ikke vilde bryde sin Taushed. Man formoder, at Hemmeligheden skal bestaae deri, at Fouche skal i Aaret 1815, da han ledte Underhandlingerne om Kongens Jndsættelse paa nye, efter Slaget ved Waterlod, have modtaget Hertugen af Wellington et skriftlige Løfte om at ingen af de Personer, som have stemt for Ludvig den 16des Henrettelse, skulde foruroliges eller forfølges derfor. Hr. Bignon, som ved den anden Capitulation af Paris i 1815, førte Portefeuillen for de udenlandske Anliggender, skal nu være i Besiddelse af et Dokument, hvorved Kongen har med sin Underskrift i en hemmelig Artikel accepteret dette Løfte, og det er med dette Document at Hr. Bignon nu kan true Ministerne til de Forviistes Fordeel. (Sagen er vigtig nok, dersom den kun saaledes forholder sig). Der har i den senere Tid været stærke Rygter i Omløb i Paris om en Forandring i Ministeriet; Hertugen af Richelicus Tilbagekomst til Paris har især givet Anledning dertil, ligesom den Russiske Ministers Greven af Capodistrias overordentlige Mission og hemmelige Audiencer hos Kongen; at der maae, som Tingene nu staae, finde et meget levende Spil af Partierne Sted er begribeligt, imidlertid formoder man dog, at det nu vil forblive in Statu qvo saalænge Kongen lever; men han er af og til meget svagelig.